
ACTA DE SESSIÓ DEL PLE DE L'AJUNTAMENT

Número:
1/2014
Caràcter:
ordinari

Data:

30 de gener de 2014
Horari:

de 21.00 a 22.30 h

Lloc: 

saló de sessions de la casa consistorial

Assistents

David Rodríguez i González (ERC), alcalde president

Lluís Xavier Gonzàlez i Villaró (ERC), primer tinent d’alcaldia

Salvi Nofrarias i Bellvehí (ERC), segon tinent d’alcaldia

Sara Alarcón i Postils (ERC), tercera tinenta d’alcaldia

Maria Tripiana i Viladrich (ERC), quarta tinenta d’alcaldia

Judit Cardona i Calvo (ERC)

Isabel Roca i Guitart (ERC)

Encarna Tarifa i Fernández (PSC)

Esteve Algué i Cardona (CiU)

Francesc Azorín i Montañà (CiU)

David Manzano i Soler (CiU)

Sílvia Torra i Vila (CiU)

Juan Campus i García (CIU)

Immaculada Jané i Viñals, secretària actal.

Montserrat Torra i Baraldès, Interventora

Desenvolupament de la sessió

L’alcalde declara oberta la sessió per tractar dels assumptes següents inclosos en l'ordre del dia.

1. Aprovació de les actes de les sessions anteriors

L’alcalde demana si cap membre de la corporació ha de formular alguna observació a l’acta que es presenta a la consideració del ple d’avui i que correspon a la sessió ordinària del dia 28 de novembre de 2013 que és la que es presenta a la consideració del Ple.
Pren la paraula Lluís Xavier Gonzàlez i comenta que, a la pàgina 18 de l’acta, al punt d’informes i resolucions, en relació al desplegament de la fibra òptica per part de Telefònica, on diu que “a les darreres reunions la companyia ha informat que no té pressupost per a la implantació de la fibra òptica a Solsona” hauria de dir-hi “la companyia ha canviat les preferències i està pendent de com es desenvolupa el seu pla de desplegament de la fibra òptica al territori”
Una vegada recollida l’esmena presentada, aquesta és incorporada a l’acta del ple ordinari del dia 28 de novembre de 2013, la qual és aprovada per unanimitat dels membres de la corporació.
2. Aprovació del padró d’habitants a 1 de gener de 2014 
A petició de l’alcalde, la secretària llegeix la proposta que es porta a la consideració del ple i que diu:

“Havent-se confeccionat la renovació del padró municipal d’habitants de Solsona a 1 de gener de 2014, amb el resultat final de 9.217 habitants,
Es proposa al Ple de l’Ajuntament l’adopció de l’acord següent:

1. Aprovar la renovació del padró municipal d’habitants de Solsona, a 1 de gener de 2014, amb el resultat de 9.217 habitants, dels quals 4.613 són homes i 4.604 són dones.
2. Exposar al públic, per un termini de vint dies, els treballs de renovació efectuats, a fi que es puguin presentar aquelles reclamacions i/o al·legacions que es considerin pertinents.”
A continuació, pren la paraula l’alcalde, David Rodríguez, i fa una valoració del contingut de la proposta de padró que objecte d’aquest punt de l’ordre del dia.

Francesc Azorín, portaveu del grup municipal de CiU, anuncia el vota favorable dels regidors del seu grup.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
3. Aprovació de la dissolució del Consorci del Solsonès i Cardona per al Medi Ambient

A petició de l’alcalde, la secretària llegeix la proposta que es porta a la consideració del ple i que diu:

“El dia 7 de juliol de  2010 es va constituir el Consorci del Solsonès i Cardona per al Medi Ambient, seguint el procediment i normativa establerta als articles 57 i ss de la Llei 7/1985, de 2 d'abril, reguladora de les bases de règim local, art 150.1 i 191 del Decret legislatiu 2/2003, de 28 d'abril, pel qual s'aprova  el text refós de la Llei municipal i de règim local de Catalunya i 312 i 313 del Decret 179/1985, pel qual s'aprova el Reglament d'obres activitats i serveis dels ens locals.

L'objecte  i finalitat de l' esmentat consorci era la planificació, reglamentació i prestació de serveis i activitats d'interès municipal i comarcal que tot seguit s'assenyalen:
· Servei de recollida selectiva de la fracció orgànica dels residus municipals.

· Servei integral de la gestió de tots els residus sòlids municipals.

· Serveis inclosos dins de la matèria "Medi Ambient" i "Salut Pública", previstes en les competències municipals, de la vigent legislació de règim local. 

El Tribunal de Cuentas va trametre un escrit, rebut el dia 6 de novembre de 2013, en què s’’informava de l’avantprojecte de fiscalització dels Consorcis d’àmbit local i tenint en consideració als informes emesos pels interventors de les tres entitats que formen el consorci de data 2 de desembre de 2013; l'informe de funcionament emès pels tècnics del consorci del Solsonès i Cardona, l’Assemblea General del Consorci, en la sessió de data 29 de novembre de 2013, acordà estudiar la possibilitat de mantenir o dissoldre el consorci després de  valorar els avantatges i inconvenients de mantenir la forma de gestió mitjançant consorci o mitjançant conveni.

Vist l'Informe de la secretària actal. i considerant el que disposa l’article 312 i ss del Decret 179/1985, pel qual s'aprova el Reglament d'obres activitats i serveis dels ens locals i l’article 24 dels estatuts reguladors del Consorci del Solsonès i Cardona per al Medi Ambient, que estan publicats al Butlletí Oficial de la Província de Lleida núm. 61 del dia 4 de maig de 2010;

Vist que la Junta General del Consorci del Solsonès i Cardona per al Medi Ambient, en la sessió extraordinària duta a terme el dia 20 de desembre de 2013. va adoptar, per unanimitat dels assistent, els acords següents:

“Primer. Aprovar la dissolució de Consorci del Solsonès i Cardona per al Medi Ambient, consorci que es constituí el mes de juliol de 2010.

Segon. Fixar com a data de dissolució del Consorci el 31 de desembre de 2013.

Tercer. Gestionar el Servei en endavant a través de convenis de col·laboració, d'acord amb el conveni que d'adjunta a la proposta.

Quart. Nomenar la Comissió Liquidadora del Consorci que estarà integrada per tots els membres de l’Assemblea General i que haurà de definir les regles per a procedir a la liquidació dels béns del Consorci i a la reversió de les obres i instal·lacions existents. Un cop finalitzada la liquidació, la Comissió liquidadora redactarà un balanç final que se sotmetrà a l’aprovació de la Junta General.

Cinquè. Adoptar el compromís de que un cop ratificat l'acord de dissolució per tots els ens integrats del consorci, es crearà una Comissió de Seguiment, encarregada de vetllar pel bon funcionament del servei.

Sisè. Facultar al president del Consorci perquè prengui els Acords pertinents en relació amb l'expedient de dissolució del Consorci dels Solsonès i Cardona per al Medi Ambient.

Setè. Notificar aquest acord a l’Ajuntament de Cardona, a l’Ajuntament de Solsona i al Consell Comarcal del Solsonès, a l’empresa Jaume Oró SL i al Consorci per a la Gestió dels Residus Urbans de l’Urgell.

Vuitè. Donar trasllat per a la seva comunicació a la Delegació d'Hisenda, a la Comunitat Autònoma, a l'Institut Nacional d'Estadística, i a l’Agència de Residus de la Generalitat de Catalunya, perquè realitzin les actuacions oportunes, una vegada conclòs l'expedient.

Novè. Aquest Acord serà definitiu un cop hagi estat ratificat per plens de totes els ens integrants del consorci.”

Per tot això exposat, es proposa al Ple l’adopció d’acord següent:

Ratificar tots els acords adoptats per la Junta General del Consorci del Solsonès i Cardona per al Medi Ambient, en la sessió extraordinària duta a terme el dia 20 de desembre de 2013 transcrits en els punts anteriors, i conseqüentment aprovar la dissolució del Consorci del Solsonès i Cardona per al Medi Ambient, amb efectes a partir del dia 31 de desembre de 2013.”

Una vegada llegida la proposta, intervé en primer lloc l’alcalde i, després de valorar positivament els resultats que el Consorci ha assolit durant la seva existència, explica que la dissolució que avui es proposa ve donada per la nova normativa reguladora dels ens locals.
A continuació, la regidora delegada de Medi Ambient, Judit Cardona, palesa que aquesta ha estat una decisió presa a contracor, especialment pels esforços esmerçats en la constitució del Consorci i pel fet que la dissolució és pràcticament obligada.

Francesc Azorín, portaveu del grup municipal de CiU, demana qui formarà part de la comissió de seguiment i anuncia el vot favorable dels regidors d’aquest grup.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
4. Aprovació del conveni de col·laboració entre l’Ajuntament de Cardona, l’Ajuntament de Solsona i el Consell Comarcal del Solsonès per a la prestació del servei de recollida selectiva de la fracció orgànica de residus

A petició de l’alcalde, la secretària llegeix la proposta que es porta a la consideració del ple i que diu:

“Conveni de col·laboració entre l’Ajuntament de Cardona, l’Ajuntament de Solsona i el Consell Comarcal del Solsonès.

Solsona, .....gener de 2014

REUNITS:

D'una part, el Sr. David Rodríguez i González, alcalde i president de l’Ajuntament de Solsona, amb domicili al carrer Castell, núm. 20 de la ciutat de Solsona.

De l’altra, el Sr. Ferran Estruch i Torrents, alcalde i president de l’Ajuntament de Cardona, amb domicili a LA plaça de la Fira, 1 de la vila de Cardona.

I, de l’altra el Sr. Joan Solà i Bosch, president del Consell Comarcal del Solsonès, amb domicili al C. Dominics, 12 de la ciutat de Solsona.

ACTUEN:

El primer, en nom i representació de l’Ajuntament de Solsona, en exercici de les facultats que té conferides per l’article 53 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.

El segon, en nom i representació de l’Ajuntament de Cardona, en exercici de les facultats que té atribuïdes per l’article 53 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.

I, el tercer en nom i representació del Consell Comarcal del Solsonès, en virtut de les atribucions que li confereix  l'article 13 del Decret legislatiu  4/2003, de 4 de novembre, per la qual s' aprova el Text refós de la Llei d’organització comarcal de Catalunya.

EXPOSEN: 

I. Que el mes de gener de 2010 es va crear el Consorci del Solsonès i Cardona pel Medi Ambient, amb la finalitat entre altres, de dur a terme la planificació, reglamentació i prestació del servei de recollida selectiva de la fracció orgànica del residus municipals.

II. Per tal d’executar aquest servei, en data 29 de març de 2011, dit Consorci va signar el contracte amb l’empresa Jaume Oró, SL, el qual va ser objecte de modificació per Resolució de la presidència de data 14 de desembre de 2012 i posterior ratificació d’aquesta en la Junta General del Consorci,  de data 14 de gener de 2013, arran de la sortida del municipi de Sant Llorenç de Morunys dels circuïts de recollida gestionats per aquesta entitat.

III. El serveis que ha vingut realitzant el Consorci del Solsonès i Cardona pel Medi Ambient contemplen la recollida selectiva de la FORM així com també la posterior gestió i transport a la planta de tractament situada a Tàrrega, gestionada pel Consorci per a la Gestió dels Residus Urbans de l’Urgell.

IV. En l’actualitat, tal i com així consta a l’informe d’intervenció de data 2 de desembre de 2013, la factura mensual de Jaume Oró, SL ascendeix a la quantitat de 7.924,75 euros i la del Consorci per a la Gestió de Residus Urbans de l’Urgell 2.204,19 euros, si bé aquesta última varia en funció del volum de tones tractades.

V. L’Assemblea General del Consorci del Solsonès i Cardona pel Medi Ambient, en la sessió de data 20 de desembre de 2013, previs els informes de secretaria, intervenció i informe de funcionament tècnic del Consorci, ha acordat la dissolució d’aquesta entitat, la qual haurà de comptar amb la ratificació de les entitats membres.

VI. És voluntat de les parts donar continuïtat al servei en les mateixes condicions, malgrat la dissolució del Consorci, assumint altra vegada per cadascuna les competències que al seu moment es van delegar a aquest darrer.

VII. Aquest conveni té per objecte, en primer terme, la col·laboració entre l’Ajuntament de Solsona, l’Ajuntament de Cardona i el Consell Comarcal del Solsonès en la prestació, gestió, coordinació i finançament del servei consistent en la recollida selectiva de la FORM així com també la posterior gestió i transport a la planta de tractament.

Per tot això les parts,

ACORDEN: 

Primer. Aprovar la col·laboració de l’Ajuntament de Solsona, l’Ajuntament de Cardona i el Consell Comarcal del Solsonès en la prestació, gestió, coordinació i finançament del servei consistent en la recollida selectiva de la FORM, així com també la posterior gestió i transport a la planta de tractament.

Segon. Donar continuïtat al servei assenyalat en l’acord anterior amb les mateixes condicions que les existents en l’actualitat, és a dir amb l’establert en el contracte i modificació d’aquest amb l’empresa Jaume Oró, SL, però amb les especificitats següents, que tenen el seu origen en la dissolució del Consorci:

a) La facturació es realitzarà per l’adjudicatari del servei a cadascuna de les entitats signats del present conveni d’acord amb el repartiment que al seu moment ja es va acordar entre les parts i que consta a la Resolució de presidència núm. 8 de 25-07-2013, el qual reproduïm:

	
	COSTOS ANUALS
	TOTAL

	
	SOLSONA
	CARDONA
	SOLSONÈS
	

	
	 
	 
	 
	 

	SERVEI DE RECOLLIDA DE LA FORM 
	37.363,79 €
	31.472,12 €
	17.616,00 €
	86.451,91 €

	IVA (10%)
	3.736,38 €
	3.147,21 €
	1.761,60 €
	8.645,19 €

	TOTAL SERVEI DE RECOLLIDA
	41.100,17 €
	34.619,33 €
	19.377,60 €
	95.097,10 €

	
	
	
	
	

	TOTAL FACTURA
	41.100,17 €
	34.619,33 €
	19.377,60 €
	95.097,10 €


	
	COSTOS MENSUALS
	TOTAL

	
	SOLSONA
	CARDONA
	SOLSONÈS
	

	
	 
	 
	 
	 

	SERVEI DE RECOLLIDA DE LA FORM
	3.113,65 €
	2.622,68 €
	1.468,00 €
	7.204,33 €

	IVA (10%)
	311,36 €
	262,27 €
	146,80 €
	720,43 €

	TOTAL SERVEI DE RECOLLIDA
	3.425,01 €
	2.884,94 €
	1.614,80 €
	7.924,76 €

	
	
	
	
	

	TOTAL FACTURA
	3.425,01 €
	2.884,94 €
	1.614,80 €
	7.924,76 €


b) La facturació corresponent a la planta de tractament es realitzarà tal i com s’ha vingut fent, és a dir, amb l’informe mensual de distribució de la despesa redactat pel tècnic del Consell Comarcal del Solsonès, si bé però, el Consorci per a la gestió dels Residus Urbans de l’Urgell només emetrà una sola factura i ho farà a nom de l’Ajuntament de Solsona. D’igual manera s’actuarà en el supòsit que hi pugui haver algun canvi respecte a la planta de tractament, llevat que les parts estableixin un altre sistema de facturació. Per tal que el tècnic del Consell Comarcal pugui elaborar l’informe mensual assenyalat, aquest haurà de disposar de la informació pertinent en quan a pesades i altra que resulti necessària, de manera que les parts donen la conformitat a què aquestes dades li siguin facilitades directament, podent però ser revisades i contrarestades per les parts en qualsevol moment. 

Tercer. Atès que l’únic bé material de què disposava el Consorci del Solsonès i Cardona per al Medi Ambient és el camió de recollida, que va ser adquirit pel Consell Comarcal del Solsonès, arran de la subvenció concedida per l’Agència de Residus de Catalunya i que és necessari per a la prestació del servei; les parts posen de manifest que la contribució de cadascuna en el subministrament del bé assenyalat, és la que es disposa a continuació:

	ELEMENTS
	IMPORT 
	APORTACIONS

	
	
	CCS via ARC
	CC SOLSONÈS
	AJ. SOLSONA
	AJ. CARDONA

	VEHICLE RECOLLIDA
	136.687,35 €
	100.000,00 €
	8.602,20 €
	18.091,45 €
	9.993,70 €


El Consell Comarcal del Solsonès adopta el compromís de continuar destinant el camió esmentat al servei de recollida selectiva de la fracció orgànica dels residus municipals en l’àmbit territorial de les entitats que formaven part del Consorci del Solsonès i Cardona per al Medi Ambient.

Respecte als contenidors, considerant que cada ens local és propietari dels que s’han instal·lat en els seu àmbit territorial, i que tots foren adquirits a través de subvenció de l’Agència de Residus de Catalunya; les parts donen la seva conformitat a continuar amb el sistema actual de funcionament pel que fa a aquests béns, és a dir, que el manteniment és obligació de l’empresa adjudicatària Jaume Oró, SL, i que la reposició serà assumida per cada ens dins el seu territori. 

Quart. Tenint en compte que el contracte per dur a terme el servei de recollida selectiva de la FORM, subscrit amb Jaume Oró, SL, finalitza el dia 1 d’abril de 2015, amb possibilitat de pròrroga, les parts signants acordaran com es procedirà a la contractació del servei. Així mateix, en el supòsit d’alteració d’algunes de les condicions del contracte o de la seva gestió actual, les parts adoptaran els acords pertinents.

Cinquè. Per dur a terme l’esmentat en l’acord primer les parts adopten els següents acords:

a) Es crea una Comissió de seguiment, encarregada de vetllar pel bon funcionament del servei, la qual resta constituïda pels membres següents:

· Un representant de l’Ajuntament de Solsona

· Un representant de l’Ajuntament de Cardona

· Un representant del Consell Comarcal del Solsonès

· Un tècnic designat per l’Ajuntament de Solsona

· Un tècnic designat per l’Ajuntament de Cardona

· Un tècnic designat pel Consell Comarcal del Solsonès 

a.1) Són funcions d’aquesta Comissió, a més de l’esmentat, la realització del seguiment del servei, així com la resolució de qualsevol incidència en la seva prestació o proposta de millora. 

a.2) Dita comissió es reunirà periòdicament i com a mínim un cop cada trimestre, prèvia convocatòria a la sessió que es realitzarà des del Consell Comarcal del Solsonès.

b) Es designa com a ens coordinador del servei el Consell Comarcal del Solsonès, el qual durà a terme les següent funcions:

· Convocar la Comissió de seguiment

· Exercir d’Interlocutor amb l’empresa adjudicatària del servei i amb la planta de tractament.

· Emetre els informes previs mensuals de distribució de despesa de la planta de compostatge.

· Les que li assigni la Comissió de Seguiment.

Sisè. A més de l’assenyalat en els acords precedents, les parts manifesten la seva voluntat de col·laborar en àmbits distints als que constitueixen l’objecte d’aquest conveni relacionats amb el medi ambient i la salut pública, així com també en altres que considerin d’interès.

Setè. La vigència d’aquest conveni s’estableix mentre es presti el servei consistent en la recollida selectiva de la FORM, la posterior gestió i transport a la planta de tractament, o altres serveis que les parts hagin considerat convenient de dur a terme.  

En prova de conformitat, es signa el present conveni per triplicat, i a un sol efecte, en el lloc i la data assenyalats a l' encapçalament.”
Pren la paraula l’alcalde i explica els principals trets del conveni que avui es porta a la consideració del ple.

La regidora delegada de Medi Ambient, per la seva banda, explica que ha estat una decisió presa a contracor i a la que el consistori s’ha vist obligat.
A continuació, Francesc Azorín anuncia el vot favorable dels regidors del grup municipal de CiU.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
5. Aprovació del Pla d’acció per a l’energia sostenible

A petició de l’alcalde, la secretària llegeix la proposta que es porta a la consideració del ple i que diu:

“El Ple de l’Ajuntament de Solsona en la sessió del dia 29 de novembre de 2012 acordà fer-se seus els objectius de la Unió Europea per l’any 2020 i adoptà el compromís de reduir les emissions de CO2 en el seu territori en més del 20 % per a 2020 mitjançant la creació de plans d’acció en favor de les fonts d’energies renovables.
En la mateixa sessió s’acordà elaborar un Pla d’Acció per a l’Energia Sostenible (PAES) que havia d’incloure una estimació de les emissions i una proposta de les accions a seguir per aconseguir els objectius plantejats.

Atès que es va sol·licitar pressupost a les empreses: Ecostudi Sima, SLP, Artecnia Ingeniería, SL i Gestess, gestió territorial social i sostenible, per tal que presentessin oferta pel cost de la redacció del PAES;

Atès que la Junta de Govern Local en la sessió duta a terme el dia 25 de març de 2013, acordà adjudicar els treballs de redacció del PAES a l’empresa Ecostudi Sima, SLP, amb NIF núm. B64642325, per un import de vuit mil dos-cents euros (8.200,00 €), IVA inclòs;

Atès que Ecostudi Sima, SLP, amb NIF núm. B64642325 ha redactat el Pla d’Acció per a l’Energia Sostenible (PAES), que ha estat exposat als membres del Consell Municipal de Sostenibilitat de Solsona, en la sessió del dia 21 de novembre de 2013,

Per tot això exposat, es proposa al Ple l’adopció dels acords següents:

Primer. Aprovar el Pla d’Acció per a l’Energia Sostenible (PAES) redactat per l’empresa Ecostudi Sima, SLP, amb NIF núm. B64642325.

Segon. Trametre una còpia del Pla d’Acció per a l’Energia Sostenible (PAES) a la Diputació de Lleida.”

Judit Cardona, regidora delegada de Medi Ambient, explica que l’aprovació d’aquest Pla és fruit de l’adhesió al Pacte dels Alcaldes, aprovada pel ple de l’Ajuntament el dia 29 de novembre de 2012 i que té com a objectiu la reducció d’emissions de CO2 a l’atmosfera. Amb l’aprovació del Pla, afegeix, l’Ajuntament es podrà acollir a les subvencions que la Diputació de Lleida convoqui amb aquesta finalitat. Explica també que les accions previstes es desglossen en quatre grans línies: augment del grau d’estalvi i eficiència energètica en eedificis públics, residencials i del sector terciari, disminució de les emissions associades al transport urbà, increment de la producció local d’energia al municipi i del consum d’energia renovable i, finalment, disminució de les emissions associades al tractament de residus sòlids urbans.
Quant a les accions ja executades, continua explicant la regidora, entre els anys 2011 i 2013 ha estat de catorze, que computen un 4,34%. Així, Solsona ha de reduir 15,7% de les emissions fins l’any 2020 amb les 58 accions restants.
Explica també que a l’estudi hi figuren activitats molt poc costoses econòmicament però molt efectives quant a la reducció de CO2. Pel que fa a l’empresa redactora del Pla, comenta que ha estat facilitada per la mateixa Diputació de Lleida.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
6. Modificació de la plantilla de personal per a l’exercici 2014 

A petició de l’alcalde, la secretària llegeix la proposta que es porta a la consideració del ple i que diu:

“La darrera plantilla de personal d'aquest Ajuntament es va aprovar en la sessió plenària celebrada el dia 28 de  novembre de 2013. 

Atès que es considera necessari introduir modificacions en aquesta plantilla en el sentit de definir els llocs de treballs pels quals és necessari iniciar un procés de funcionarització;
Atès que les modificacions que es proposen no suposen canvis en les dotacions pressupostàries que actualment hi ha aprovades;
Es proposta al Ple l’adopció dels acords següents:

Primer. Aprovar la modificació de la plantilla de personal núm. 1 de l’exercici 2014, d’acord amb la relació de llocs que s’adjunta al present acord.

Segon. Exposar l’expedient a un període d’informació pública per un termini de quinze dies, comptats a partir de l’endemà de la publicació d’aquest edicte al Butlletí Oficial de la Província de Lleida. Donat cas que no es presenti cap al·legació, considerar l’expedient elevat a definitiu sense necessitat d’adoptar cap altre acord.”
PLANTILLA 2014

	1. PERSONAL FUNCIONARI
	
	
	
	
	
	

	
	
	
	
	
	
	
	

	Denominació de la plaça
	Escala
	Subescala
	Classe
	Categoria
	Grup
	Places
	Vacants

	Secretari
	H. Nacional
	Secretaria
	
	
	A1
	1
	1

	Interventor
	H. Nacional
	Intervenció-tresoreria
	
	
	A1
	1
	0

	Tècnic superior economista
	
	
	
	
	A1
	1
	1

	Tècnic mitjà Hisenda
	
	
	
	
	A2
	1
	1

	
	
	
	
	
	
	
	

	
	
	
	
	
	
	
	

	Caporal policia local
	Adm. Especial
	Serveis especials
	Policia local
	escala bàsica: caporal
	C2
	1
	0

	Agents de policia local
	Adm. Especial
	Serveis especials
	Policia local
	escala bàsica: agent
	C2
	9
	3

	
	
	
	
	
	
	
	

	
	
	
	
	Total
	
	12
	4


	2. PERSONAL LABORAL
	
	
	
	
	
	

	Denominació de la plaça
	Categoria (sc)
	grup (sc)
	grup (EBEP)
	Places
	Vacants
	Dedicació

	Coordinador General
	Tècnic grau superior
	A
	A1
	1
	0
	TC

	Tècnic superior arquitecte
	Tècnic grau superior
	A
	A1
	1
	1
	TC

	Tècnic superior arquitecte TP
	Tècnic grau superior
	A
	A1
	1
	0
	TP

	Responsable de comunicació i protocol
	Tècnic grau superior
	A
	A1
	1
	0
	TC

	*Tècnic superior economista
	Tècnic grau superior
	A
	A1
	1
	0
	TC

	Directora ràdio municipal
	Tècnic grau superior
	A
	A1
	1
	0
	TC

	Professors de música grau superior
	Tècnic grau superior
	A
	A1
	13
	13
	TP

	Professors de música grau mitjà
	Tècnic grau mitjà
	B
	A2
	9
	9
	TP

	*Tècnic mitjà Hisenda
	Tècnic grau mitjà
	B
	A2
	1
	0
	TC

	Tècnic mitjà aparellador
	Tècnic grau mitjà
	B
	A2
	1
	1
	TC

	Responsable de RRHH
	Tècnic grau mitjà
	B
	A2
	1
	0
	TC

	Tècnic de cultura
	Tècnic grau mitjà
	B
	A2
	1
	0
	TP

	Bibliotecari
	Tècnic grau mitjà
	B
	A2
	1
	1
	TC

	Tècnic de comerç i promoció econòmica
	Tècnic grau mitjà
	B
	A2
	1
	1
	TC

	Dinamitzadora Prom. Turística
	Tècnic grau mitjà
	B
	A2
	1
	1
	TC

	Delineants
	Delineants
	C
	C1
	3
	1
	TC

	Adm. escola de música
	Administratiu
	C
	C1
	1
	1
	TP

	Tècnic esports
	Oficial 1a. Administratiu
	C
	C1
	1
	0
	TP

	Administratius OAC
	Oficial 2a. Administratiu
	C
	C1
	2
	0
	TC

	Administratius
	Oficial 1a. Administratiu
	C
	C1
	2
	0
	TC

	Administratius
	Oficial 2a. Administratiu
	C
	C1
	5
	1
	TC

	Tècnic/a comercial ràdio
	Auxiliar administratiu
	C
	C1
	1
	1
	TP

	Aux. Adm. biblioteca
	Auxiliar administratiu
	D
	C2
	1
	1
	TC

	Aux. Adm. biblioteca
	Auxiliar administratiu
	D
	C2
	1
	0
	TP

	Oficial serveis funeraris
	Oficial serveis funeraris
	D
	C2
	2
	1
	TC

	Encarregat Sala Polivalent
	Encarregat
	D
	C2
	1
	1
	TP

	Encarregat Teatre
	Encarregat
	D
	C2
	1
	0
	TC

	Encarregat cementiri
	Encarregat
	D
	C2
	1
	0
	TC

	Encarregat Brigada 
	Encarregat
	D
	C2
	1
	0
	TC

	Encarregat serveis aigües
	Encarregat
	D
	C2
	1
	0
	TC

	Oficial 1a. Casa de cultura
	Oficial 1a. Personal oficis
	D
	C2
	1
	1
	TC

	Oficial 1a. Aigües
	Oficial 1a. Personal oficis
	D
	C2
	1
	1
	TC

	Oficials 2a.
	Oficial 2a. Personal oficis
	D
	C2
	11
	3
	TC

	Peons
	Peó personal oficis
	E
	AP
	3
	2
	TC

	Vigilants esportius
	Vigilants
	E
	AP
	4
	1
	TC

	Vigilants esportius
	Vigilants
	E
	AP
	1
	1
	TP

	Vigilants museu
	Vigilants museu
	E
	AP
	2
	1
	TC

	Vigilants museu
	Vigilants museu
	E
	AP
	1
	1
	TP

	Conserge Setelsis
	Ordenances
	E
	AP
	1
	0
	TC

	
	
	
	
	
	
	

	
	
	
	Total
	84
	45
	

	
	
	
	
	
	
	

	3. PERSONAL EVENTUAL
	
	
	
	
	
	

	Denominació de la plaça
	Categoria (sc)
	grup (sc)
	grup (EBEP)
	Places
	Vacants
	Dedicació

	
	
	
	
	
	
	

	Secretaria particular de l'alcalde
	Oficial 1a. Administratiu
	C
	C1
	1
	0
	TC

	
	
	
	
	
	
	

	
	
	
	Total
	1
	0
	

	
	
	
	
	
	
	

	
	
	
	
	
	
	

	
	
	
	
	
	
	

	
	Tipus de personal
	Places
	Vacants
	
	
	

	
	Personal funcionari
	12
	4
	
	
	

	
	Personal laboral 
	84
	45
	
	
	

	
	Personal eventual
	1
	0
	
	
	

	
	
	
	
	
	
	

	
	Total
	97
	49
	
	
	


*Llocs de treball a funcionaritzar

Intervé en primer lloc l’alcalde i explica que, tal i com ja va exposar a la comissió informativa prèvia a la sessió d’avui, en relació a la plantilla de personal de l’Ajuntament aprovada pel ple del dia 28 de novembre de 2013, d’acord amb el que preveu la Relació de Llocs de Treball en què es treballa en aquests moments, i després d’haver fet les consultes pertinents a la Direcció General d’Administració Local, es proposa la funcionarització de dos llocs de treball als departaments de secretaria i d’intervenció.

El que es pretén amb aquesta mesura, continua dient l’alcalde, és cobrir de manera ajustada a normativa les places de secretari i d’interventor mentre no siguin ocupades per funcionaris d’habilitació nacional, sense que això suposi cap augment de la plantilla.
Francesc Azorín anuncia el vot favorable dels regidors del grup municipal de CiU.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
7. Al·legació a la proposta inicial del PUOSC, per al període 2013-2017

A petició de l’alcalde, la secretària llegeix la proposta que es porta a la consideració del ple i que diu:

“El Decret 155/2012, de 20 de novembre, del Departament de Governació i Relacions Institucionals de la Generalitat de Catalunya, publicat al DOGC núm. 6263 de data 28 de novembre de 2013, obria la convocatòria per a la formulació del Pla Únic d'Obres i Serveis de Catalunya pel període 2013-2016.

Atès que el passat 19 de desembre de 2013, la Comissió de Cooperació Local de Catalunya aprovà inicial la proposta de planificació del PUOSC 2013-2016;

Atès que pel municipi de Solsona, es preveuen les subvencions que tot seguit es detallen:

- Anualitat 2014. Eixamplament i millora i urbanització del tram de la vorera de la carretera de Manresa, a la corba de cal Sala. Amb un pressupost de 87.725,00 euros i una subvenció de 65.793,75 euros.

- Anualitat 2016. Escullera del camí de la Font de la Mina a Cal Rober”. Amb un pressupost de 108.162,85 euros i una subvenció de 45.515,15 euros.

- Anualitat 2016. Obres de millora de la instal·lació de Font Caldes. Amb un pressupost de 282.318,41 euros i una subvenció de 211.738,81 euros.

Atès que durant l’exercici 2013, l’Ajuntament de Solsona ja ha incoat la  contractació de l’obra Escullera del camí de la Font de la Mina a Cal Robert, que el PUOSC ha assignat a l’exercici 2016;

Atès que la Junta de Govern, en la sessió duta a terme el dia 20 de gener de 2014 acordà presentar una al·legació al PUOSC sol·licitant un canvi d’obra i d’anualitat,

Per aquests motius, es proposa el Ple de l’Ajuntament l’adopció de l’acord següent:

Presentar una al·legació contra l’acord que adoptà, el passat 19 de desembre de 2014, la Comissió de Cooperació Local de Catalunya pel qual aprovà la planificació del PUOSC 2013-2016 pel municipi de Solsona, sol·licitant:

Un canvi d’obra i d’anualitat: De forma que l’obra de l’Escullera del camí de la Font de la Mina a Cal Robert, es canvi per l’obra  titulada Actuació de condicionament del camí de la Ribera des del carrer del Molí dels Capellans al camí de Santa Llúcia, amb pressupost de 70.755,73 euros i una subvenció de 45.515,15 euros i se l’assigni a l’anualitat 2015.”
Pren la paraula en primer lloc l’alcalde i explica el contingut de l’al·legació, consistent en el canvi de l’obra prevista a l’escullera del camí de la Font de la Mina, del qual l’Ajuntament ja va iniciar-ne l’expedient de contractació l’any 2013 i que la proposta inicial del PUOSC ha assignat per l’exercici 2015, per l’obra “Actuació de condicionament del camí de la ribera des del Molí dels Capellans al camí de Santa Llúcia” i que s’assigni a l’anualitat 2015.

Pel que fa a la resta d’obres inicialment assignades al PUOSC 2013-2016, consistents en “Eixamplament i millora i urbanització del tram de la vorera de la carretera de Manresa, a la corba de cal Sala”, per a l’exercici 2014, i “Obres de millora de la instal·lació de Font Caldes”, per a l’exercici 2016, si el ple no acorda el contrari, l’Ajuntament palesaria la seva conformitat.
Francesc Azorín demana quina és la motivació que ha dut a proposar el canvi d’obra, responent-li l’alcalde que el canvi que avui es proposa ve motivat pel fet que l’obra de l’escullera del camí de la Font de la Mina a cal Robert ja ha estat contractada i la proposta inicial del PUOSC no la preveia fins a l’exercici 2015.
Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
8. Nomenament dels membres de la comissió de seguiment de l’escola de música

A petició de l’alcalde, la secretària llegeix la proposta que es porta a la consideració del ple i que diu:

“El Ple de l’Ajuntament de Solsona, en la sessió duta a terme el dia 28 de novembre de 2013, acordà la dissolució de l'Organisme Autònom Local anomenat “Fundació Pública Municipal, escola de Música de Solsona”  i incorporar directament la  gestió de l’escola de música a l’Ajuntament de Solsona.

La dissolució de la Fundació va estar motivat únicament per a l’entrada en vigor de la Llei de Racionalització i Sostenibilitat de l’Administració Local (Llei ARSAL) que feia una redefinició de les competències de les administracions locals suprimint com a competència local la que fa referència a educació i que posava en perill la continuïtat de la Fundació.

Atès que la prioritat de l’Ajuntament de Solsona és el manteniment de l’Escola de música, respectant al màxim tota l’estructura que actualment tenia l’organisme autònom, es proposa al Ple l’adopció dels següents acords:

Crear una comissió de seguiment de l’escola municipal de Música que estarà integrada per les mateixes persones que actualment tenia la Fundació Pública Municipal, Escola de Música de Solsona i que són les següents:

David Rodríguez i González, president

Jordi Roig i Capdevila, director

Queralt Serra i Sweeting, cap d’estudis de l’Escola de Música 

Sara Alarcón i Postils, vocal de la Junta

Judit Cardona i Calvo, vocal de la Junta

Encarna Tarifa i Fernández, vocal de la Junta

Francesc Azorín i Montañà, vocal de la Junta

Sílvia Torra i Vila, vocal de la Junta

Marta Lorenz i Ballester, vocal de la Junta, representant dels professors

Mercè Hervada i Sala, vocal de la Junta, representant dels professors

Miquel Flotats i Pujol, vocal de la Junta, representant dels pares

Patrícia Santaeulària i Outeda, vocal de la Junta, representant dels pares

Sergi Palou i Casas, vocal de la Junta, representant dels alumnes

Janet van der Graff i Mas, vocal de la Junta, representant dels alumnes

Immaculada Jané i Viñals, secretària actal.”
Intervé en primer lloc l’alcalde i explica que la composició de la comissió que avui es proposa és la mateixa que hi havia al Patronat de la Fundació de l’Escola de Música fins a la seva dissolució, tal i com es va acordar al mateix patronat. Afegeix també que aquesta comissió disposarà d’un reglament de funcionament que en aquests moments és en curs de redacció, un reglament que, una vegada redactat i consensuat amb la mateixa comissió de seguiment, es durà a la consideració del plenari municipal.
El portaveu del grup municipal de CiU avança el vota favorable dels regidors d’aquest grup.

Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
9. Proposta de modificació dels estatuts del consorci de Localret

A petició de l’alcalde, la secretària llegeix la proposta que es porta a la consideració del ple i que diu:

“Vista la proposta de modificació dels estatuts del Consorci local Localret en el que l’Ajuntament de Solsona en forma part com a ens consorciat.

Vist que l’assemblea general del Consorci Localret, en sessió de 23 de novembre de 2013 va adoptar, entre d’altres, els acords següents:

“Primer. Aprovar inicialment, i en el cas que no es presentin reclamacions ni al·legacions, definitivament la modificació dels estatuts del Consorci Localret, d’acord amb la redacció donada en el text refós que s’adjunta.

Segon. Notificar a tots els membres associats l’acord inicial de modificació dels estatuts i donar-los un termini d’un mes comptador des de la recepció de la notificació perquè presentin, en el seu cas, les esmenes que estimin convenients, amb el ben entès que si no se’n presentessin, es donaria per aprovat definitivament l’acord un cop transcorregut l’esmentat termini.

Tercer. Disposar el sotmetiment de l’acord esmentat al tràmit d’informació pública, mitjançant anunci en el Diari Oficial de la Generalitat de Catalunya, d’acord amb el termini establert a l’article 160.1, en relació a l’article 313.3 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, a efectes d’efectuar, en el seu cas, les al·legacions i les esmenes corresponents.”

Vist que la proposta de modificació dels estatuts es basa en els criteris següents:

1.
Possibilitar la integració en el Consorci Localret de les entitats locals catalanes de caràcter territorial, de manera que el Consorci quedaria integrat per:

· Municipis catalans que han expressat la seva voluntat d'integrar-se en el Consorci.

· Entitats locals catalanes de caràcter territorial que hagin expressat la seva voluntat d'integrar-se en el Consorci. En aquest sentit podran formar part del Consorci: les diputacions provincials catalanes, els consells comarcals i l’àrea metropolitana de Barcelona.

· L'Associació Catalana de Municipis i la Federació de Municipis de Catalunya, segons el règim actual.

2.
Actualització dels objectius i finalitats de consorci: sense modificar la finalitat i àmbit material d’actuació de Localret, que continua ubicat en el camp de les comunicacions electròniques, les noves tecnologies i l’administració electrònica, s’aprofita la modificació estatutària per actualitzar moltes de les tasques que s’estan desenvolupant. 

3.
Òrgans de govern: la possible integració de noves entitats locals de caràcter territorial en el termes que s’ha indicat anteriorment, obliga a modificar la composició dels òrgans de govern del Consorci, per tal de que totes les entitats que el puguin integrar tinguin representació en els òrgans de govern.

4.
Correccions i adequacions legals: s’aprofita la modificació estatutària per corregir algunes qüestions d’ordre tècnic i adequar els estatuts a les darreres modificacions normatives.

Atès que examinades les modificacions dels estatuts proposades, les mateixes s’ajusten al que disposa el Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, el Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, la Llei 26/2010,3 d’agost, de règim jurídic i de procediment de les administracions públiques de Catalunya, i la resta de disposicions legals aplicables als Consorcis;

Atès que l’article 322 del Reglament d’obres, activitats i serveis dels ens locals preveu que la modificació dels estatuts del Consorci, amb l’acord previ del seu òrgan de govern, ha de ser ratificada pels ens consorciats i acordada amb les mateixes formalitats que per a la seva aprovació;

Atès que l’article 313.2 del Reglament d’obres, activitats i serveis dels ens locals preveu que els acords per aprovar i modificar els estatuts del Consorci s’han d’adoptar amb el vot de la majoria absoluta de membres de la corporació;

Atès que l’acord de ratificació, juntament amb la modificació dels estatuts proposada s’ha de sotmetre a informació pública pel termini de trenta dies, mitjançant anunci en el Diari Oficial de la Generalitat de Catalunya;

És per tot això que, en ús de les atribucions que legalment tinc conferides, proposo al Ple de la Corporació l’adopció dels següents

ACORDS

Primer. Aprovar la proposta de modificació dels estatuts del Consorci local Localret, acordada per l’assemblea general del mateix en sessió plenària de 23 de novembre de 2013, segons consta a l’expedient administratiu.

Segon. Donar trasllat del precedent acord al Consorci local Localret per al seu coneixement i efectes escaients.”
Pren la paraula l’alcalde i, després de comentar les tasques d’assessorament en noves tecnologies que du a terme el Consorci Localret, del qual l’Ajuntament de Solsona en forma part com a ens consorciat, explica que la modificació que avui es proposa és motivada, d’una banda, per facilitar la integració al Consorci dels municipis i ens municipalistes que així ho han sol·licitat i, de l’altra, per ajustar-se als canvis normatius produïts darrerament.
Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
10. Moció en relació a l’anunci de convocatòria d’una consulta per tal de decidir si la nació catalana vol esdevenir un Estat independent

L’alcalde llegeix la moció que es porta a la consideració del Ple i que diu:

“Davant l’anunci de la convocatòria d’una consulta per tal de decidir si la nació catalana vol esdevenir un Estat independent, aquest Ple, integrat per representants electes per la ciutadania de Solsona, vol manifestar:

1. La seva satisfacció per l’acord entre la majoria de les forces polítiques al Parlament que farà possible la celebració d’una consulta on el poble de Catalunya decidirà, de manera lliure i democràtica, el seu futur col·lectiu.

2. El seu compromís amb la Generalitat i amb el Parlament de Catalunya, representants legítims del poble català, per tal que aquesta consulta sigui realitat.

3. La seva crida a la ciutadania a que participi de manera activa, pacífica i en llibertat en aquest acte democràtic, decidint el seu destí.

4. Notificar aquest acord a l'AMI, al president de la Generalitat de Catalunya i als grups polítics del Parlament de Catalunya.”

Intervé en primer lloc Francesc Azorín i comenta que al darrer congrés municipalista de Convergència Democràtica de Catalunya es va aprovar també aquesta moció i que, en conseqüència, els regidors del grup municipal de CiU i votaran avui a favor.
Per la seva banda, Encarna Tarifa, portaveu del grup municipal del PSC, manifesta que la seva formació està oberta a convocar una consulta, sempre i quan aquesta sigui pactada. És per això, conclou, que s’abstindrà a la votació d’aquest punt.

Tot seguit, la proposta que es porta a la consideració del ple se sotmet a votació i és aprovada per majoria absoluta del nombre legal de membres de la corporació, amb dotze vots a favor i una abstenció de la regidora Encarna Tarifa i Fernández (PSC).

11. Moció de suport a les escoles municipal de música i dansa
L’alcalde llegeix la moció que es porta a la consideració del Ple i que diu:

“Atès que l’Associació Catalana d’Escoles de Música+dansa (ACEM) en data 23 de desembre del 2013 ha reunit a representants de 124 municipis, dels quals 81 són alcaldes i/o regidors, en relació a les darreres informacions sobre el finançament de les escoles municipals de música i dansa;

Atès que l’any 1993 la Generalitat va signar un conveni de finançament amb els municipis, en el qual reconeixia l’esforç que les administracions locals havien fet per establir l’oferta pública d’aquests ensenyaments. Gràcies a aquest procés es va anar creant una xarxa d’escoles de música i dansa a diferents pobles i ciutats amb un objectiu comú: socialitzar l’accés a la cultura;

Atès que el 2008 es va dissenyar un nou model de finançament que seguia tenint el mateix objectiu: facilitar l’accés de la població a la música i la dansa per contribuir així a l’educació integral de les persones, a la formació artística al llarg de la vida i a la cohesió social;

Atès que les escoles de música i dansa sempre han desenvolupat un doble paper: la pràctica artística i la cohesió social, però també la professionalització, si s’escau, dels seus alumnes. Poder acomplir les expectatives tan diverses de tot tipus d’usuaris ha estat un gran repte;

Atès que fins ara, l’objectiu havia estat establir un mapa d’escoles finançades seguint uns criteris bàsicament demogràfics, geogràfics i de comunicació i per això el Departament d’Ensenyament ha contribuït al cofinançament dels costos de les despeses de funcionament i de personal docent;

Atès que l'educació artística és un dels sectors de més importància en la possibilitat de crear valors, habilitats i competències per a l’autoexpressió i la comunicació, per fomentar noves formes de convivència en contextos de diversitat i desigualtat culturals;

Atès que una societat més culta i artística és una societat més capaç, més emprenedora i més rica en tots els sentits, fins i tot, en l’econòmic,

Es proposa al Ple demanar a la Generalitat de Catalunya:

Primer. Que el finançament del curs 2012-2013 i 2013-2014 sigui com a mínim amb el mòdul 230 € i 150 € de música i dansa respectivament.

Segon. Que s’exigeixi trobar una solució de futur que garanteixi la viabilitat de les escoles municipals de música i dansa a Catalunya.

Tercer. Notificar aquest acord a l'ACEM, al departament d'Ensenyament de la Generalitat de Catalunya i als grups polítics del Parlament de Catalunya.”
La regidora delegada d’Educació, Encarna Tarifa,  comenta la importància que té, per a la correcta gestió d’aquests centres,  el manteniment de l’aportació de la Generalitat, posicionament que és compartit també per la totalitat de grups municipals. 
Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
12. Moció de suport a la querella contra l’Estat espanyol per crims contra la humanitat per l’afusellament del president de la Generalitat Lluís Companys i Jover i 47 representants polítics catalans més

L’alcalde llegeix la moció que es porta a la consideració del Ple i que diu:

“El passat 15 d’octubre va fer 73 anys que el president de la Generalitat Lluís Companys va ser afusellat per la dictadura franquista després de ser condemnat en un consell de guerra sumaríssim sense garanties processals i il·legal. Lluís Companys és l’únic president europeu escollit democràticament que va ser afusellat pel feixisme.
El president Companys havia estat detingut l’agost de 1940 per forces policials del govern de l’Alemanya nazi a instàncies d'autoritats espanyoles i amb col·laboració de membres de l’ambaixada espanyola a França.

Cap govern espanyol d’ençà de la transició al regim constitucional espanyol actual ha anul·lat les penes a les víctimes de la repressió franquista, per la qual cosa Lluís Companys i totes les persones afusellades (unes 192.000) i empresonades pel regim feixista del general Franco continuen essent considerades culpables per la justícia espanyola.

L’Estat espanyol, doncs, continua perpetuant un model únic al món democràtic d’impunitat dels crims del feixisme, emparat en la llei d’Amnistia de l’any 1977, que deixava sense cap mena de càstig els delictes de rebel·lió, sedició, denegació d’auxili i “els comesos pels funcionaris i agents de l’ordre públic contra l’exercici dels drets de les persones.”

A pesar de la sol·licitud de derogació feta per part de l’Alt Comissionat de les Nacions Unides per als Drets Humans i d’entitats del prestigi de Human Rights Watch o Amnistia Internacional per haver incomplert la normativa internacional sobre drets humans, la Llei d’Amnistia continua vigent i emparant la impunitat del dels crims de la dictadura franquista.

Tancades les portes de la justícia espanyola, la justícia argentina ha assumit des de fa uns mesos la investigació dels crims del franquisme arran de la denúncia de diverses víctimes. Amb l’obertura de la via de la justícia universal, el diputat Joan Tardà va presentar al Jutjat Criminal i Correccional Federal número 1 de Buenos Aires, a càrrec de la jutgessa Maria Romilda Servini, una querella criminal contra l’Estat espanyol per crims contra la humanitat per l’afusellament del president Lluís Companys, 45 alcaldes catalans i dos diputats del Parlament de Catalunya.

És per això que els grups municipals de l’Ajuntament de Solsona proposen al Ple municipal l’adopció dels següents
ACORDS

Primer. Manifestar el suport de l’Ajuntament de Solsona a la querella presentada al Jutjat Criminal i Correccional Federal número 1 de Buenos Aires contra l’Estat espanyol per crims contra la humanitat per l’afusellament del president de la Generalitat Lluís Companys, 45 alcaldes catalans i 2 diputats del Parlament de Catalunya.
Segon. Reclamar a l’Estat espanyol l’anul·lació de tots els judicis sumaríssims duts a terme durant el període de la dictadura per restituir la dignitat de les víctimes del franquisme.
Tercer. Enviar una còpia d’aquest acord al Jutjat Criminal i Correccional Federal número 1 de Buenos Aires i al Ministeri de Justícia del Govern d’Espanya.”
Una vegada llegida la proposta, el mateix alcalde comenta, d’una banda, que el que es demana és un acte de justícia i, de l’altra, que els crims contra la humanitat no prescriuen, arguments compartits també per Francesc Azorín.
Tot seguit, la proposta que es du a la consideració del ple se sotmet a votació i és aprovada per unanimitat dels regidors.
13. Moció en defensa dels drets de les persones amb discapacitats intel·lectuals

L’alcalde llegeix la moció que es porta a la consideració del Ple i que diu:

“Atès que a Catalunya s’ha implantat fins ara un model d’integració social i laboral de les persones amb discapacitats intel·lectuals basat en el desenvolupament màxim possible de les seves capacitats o talents a través de centres creats per famílies i professionals del sector;

Atès que la Generalitat de Catalunya ha finançat fins ara les places de les persones amb discapacitat en aquest centres, a través dels departaments d’Ensenyament, Treball i Benestar Social, per tal de garantir els seus drets a la integració social i laboral;

Atès que les retallades i les demores del finançament públic de les esmentades places afecten des del 2010 els centres que donen servei a aquestes persones i fan perillar el seu manteniment i continuïtat;

Atès que les persones amb discapacitats intel·lectuals estan abocades a l’aïllament social i a la marginalitat si els manquen els centres i els serveis de suport adequats;

Atès que la manca de centres i serveis adequats pot provocar l’empitjorament de l’estat físic i mental d’aquestes persones. I en aquest cas, la majoria necessitaran tractaments i hospitalitzacions, l’import de les quals serà més elevat per a la societat que els serveis que reben fins ara;

Es proposa al Ple l’adopció dels següents

ACORDS

Primer. Adherir-se a la defensa dels drets de les persones amb discapacitats intel·lectuals.

Segon. Sol·licitar al Parlament de Catalunya que blindi les partides pressupostàries que garanteixen la integració social i laboral d’aquestes persones i que recuperi la dotació aprovada en els pressupostos de 2010.

Tercer. Notificar aquests acords a la mesa del Parlament i als grups i els subgrups parlamentaris presents al Parlament de Catalunya.”
El mateix alcalde comenta que aquest punt ha estat introduït amb posterioritat a la celebració de la comissió informativa prèvia i que respon a una petició presentada per l’associació Amisol.”
Tot seguit, la proposta que es du a la consideració del ple se sotmet a votació i és aprovada per unanimitat dels membres de la corporació.
14. Informes i resolucions

A continuació, i donant compliment a l'article 42.2 del ROF, la secretària dóna compte a la corporació dels decrets que van del 215/2013 al 237/2013 i de l’1/2014 al 19/2014 i que són les resolucions preses per l'Alcaldia des de la darrera sessió plenària.

Intervé en primer lloc Encarna Tarifa, regidora delegada d’Educació, i explica que, en el marc de la taula de formació, s’ha enviat un escrit a les empreses solsonines en què es demana les activitats que els alumnes podrien desenvolupar-hi; comenta que, fins aquest moment, la resposta és bona i que, una vegada enllestit aquest treball, des de les escoles de secundària es posaran en contacte amb les empreses per consensuar les pràctiques a realitzar pels alumnes.
Isabel Roca, regidora delegada de Governació, explica que, en relació a la pilona del portal del Castell, aquesta funciona correctament i que es preveu posar en servei de manera definitiva el dilluns dia 10 de març. Comenta també que, fins al dia d’avui, s’ha fet entrega d’aproximadament quaranta targes, inclosos els diversos serveis d’emergència, i que, una vegada aquesta pilona sigui operativa i se’n comprovi el correcte funcionament, és previst col·locar-ne altres.
La regidora delegada d’Acció Social, Maria Tripiana, dóna compte de les activitats que, adreçades als joves entre 12 i 17 anys, s’han organitzat en el decurs de les darreres festes de Nadal i que, amb la voluntat que tinguin continuïtat,  s’afegeixen a aquelles que s’organitzen habitualment.
Pel que fa a l’àmbit de polítiques d’igualtat, explica que s’ha concretat el programa d’activitats per a l’exercici 2014 del Pla comarcal de polítiques de dones.

Maria Tripiana acaba la seva intervenció fent una menció al concurs dels “Menutenigmes”, del que explica que s’apropa a la recta final.

A continuació, intervé Salvi Nofrarias i, com a regidor delegat d’Urbanisme, dóna compte dels assumptes següents:
· pel que fa a la urbanització del carrer de Francesc Ferrer i Guàrdia, explica que, en principi, està preparat per a ser asfaltat, si bé tot és pendent de les condicions meteorològiques;

· quant a les actuacions previstes a la Vinya del teuler i el Serrat Burina, comenta que, com en el cas anterior, es duran a terme quan les condicions meteorològiques ho permetin;
· en relació a l’espai situat a la part superior de la plaça de la Catedral, explica que ja han finalitzat els treballs d’arranjament;

· en relació a les obres de construcció de la nova biblioteca, comenta que ja ha estat col·locada la part de vidrieria;

· finalment, i quant a l’obra de construcció de nous nínxols i columbaris, explica que ja ha estat contractada.

Continua encara amb la paraula Salvi Nofrarias i, en relació al servei municipal d’aigües, explica que s’ha tramitat sengles subvencions davant la Diputació de Lleida sol·licitant ajuts per a la millora de la línia d’aigua que transcorre paral·lela a la carretera de Pinell de Solsonès (des del MOPU fins al carrer de Pau Picasso) i per a l’adquisició d’una bomba per a Fonts Caldes, respectivament.
Pel que fa a l’enllumenat públic, el mateix regidor palesa que la proposta d’Endesa per a la millora energètica no acaba de fer-se realitat i que, en cas de no prosperar, se seguirà la línia d’inversions previstes al pla d’inversions del pressupost.
Nofrarias, finalment, dóna compte dels acords presos en la darrera sessió de la Mancomunitat d’Aigües del Solsonès.
A continuació, pren la paraula Lluís Xavier Gonzàlez i, com a regidor de Promoció Econòmica, dóna compte de la subvenció del SOC, a través del programa “Treball als barris”, que permetrà prorrogar la contractació de les dues persones que treballen al Dispositiu d’Inserció Sociolaboral.
Informa també de l’estudi que, conjuntament amb l’Associació d’Empresaris, l’Ajuntament de Cardona i l’Ajuntament d’Olius, es redacta amb la finalitat d’impulsar els polígons industrials dels tres municipis, estudi que es preveu tenir enllestit a finals de març.

Quant al desplegament de la xarxa de fibra òptica, Gonzàlez comenta que, vist el canvi d’actitud de Telefònica en aquest tema, es du a terme un estudi parlant amb la totalitat de possibles cablejadors i operadores  que permeti tenir una visió clara de les opcions disponibles per a la implantació de la fibra òptica als polígons i, opcionalment, en zones residencials.
Pel que fa a l’àrea de Turisme, dóna compte de les reunions preparatòries de la Fira de Sant Isidre i de la Fira del Trumfo en què ha participat.
El mateix regidor dóna compte també de la propera edició de bosses, conjuntament amb el Patronat Comarcal de Turisme i la UBIC, que es preveu tenir enllestides per la primera prova del Mundial d’Enduro que es farà a Solsona els dies 4, 5 i 6 d’abril.

Continua encara amb la paraula Gonzàlez i, en relació a la regidoria de Comunicació, dóna compte, d’una banda, de la nova programació de Solsona FM i, de l’altra, de la bona posició que ocupa l’Ajuntament de Solsona en el recentment publicat Mapa de transparència, amb una puntuació de 87 sobre 100.
Finalment, i com a regidor d’Esports, dóna compte del torneig de pàdel que se celebrarà per inaugurar les noves pistes municipals.

Lluís Xavier acaba la seva intervenció explicant que, en aquests moments, s‘està enllestint els treballs que permetran, ben aviat, fer la reserva on-line de les instal·lacions esportives municipals.

Intervé tot seguit Sara Alarcón i, com a regidora de Cultura, informa de la nova edició del Cicle de cinema infantil en català, que enguany és format per cinc pel·lícules. Dóna compte també dels actes que es duran a terme a Solsona els dies 10 i 11 de maig, amb l’elecció de l’hereu i la pubilla de la Catalunya central, per una banda, i amb la Trobada Nacional de Trabucaires, per l’altra. En el marc d’aquesta darrera, afegeix, se celebrarà també la commemoració del 50è aniversari de la Colla de Trabucaires de Solsona.

Quant al servei de biblioteca, explica que, mentre no finalitzin les obres del nou equipament es continua oferint a la vella, alhora que avança que és previst realitzar una campanya del servei de préstecs que, a través de la xarxa de biblioteques de la Generalitat, s’ofereix.

La mateixa regidora, i pel que fa al Vinyet, explica que l’inventari de camins està pràcticament enllestit per part dels serveis tècnics municipals i que es preveu dur a la consideració del proper ple ordinari que es convoqui.

Judit Cardona, regidora delegada de Medi Ambient, informa dels resultats de la recollida d’oli, alhora que anuncia la propera col·locació de quatre nous contenidors. Dóna compte també del conveni subscrit amb la Generalitat de Catalunya i que permet a l’Ajuntament realitzar mesures dels camps electromagnètics generats per antenes de telefonia mòbil a domicilis particulars, servei que s’ofereix de manera gratuïta a totes aquelles persones i entitats que així ho sol·licitin.
Finalment, dóna compte de la previsió de substitució de diverses làmpades de diferents equipaments municipals per llums led.

A continuació, l’alcalde dóna compte dels següents punts:

· pel que fa a l’àrea de personal, explica que l’Ajuntament de Súria ha sol·licitat la comissió de serveis de l’actual interventora de l’Ajuntament de Solsona;

· en relació al que havia estat el Club Sant Jordi, explica que roman pendent la tramitació de l’escriptura pública al Registre de la Propietat i que, en aquest moments, es procedeix a la reparació de la teulada, més malmesa del que inicialment es preveia; feta aquesta actuació, afegeix, s’hi instal·larà una caldera de pallet i, tant bon punt estigui enllestit, es podrà reobrir; no obstant això, conclou, es prorrogarà el conveni signat amb el Club Estel per un any;

· quant als barris, informa de l’actuació que es du a terme al barri Josep Torregassa, on, atenent un prec que fa anys que es reclama per part dels veïns, es procedeix a la col·locació de panot en diversos punts;

· pel que fa a la nova gossera municipal, comenta que la seva construcció està pendent de l’informe previ de la direcció general d’Urbanisme, preceptiu per realitzar-se en sòl rústic; 
· en relació a l’enjardinament la rotonda construïda a la cruïlla de la carretera de Manresa amb els carrers de Pedraforca i del Pla de Bessies, anuncia que l’actuació es durà a terme quan ho aconsellin les condicions meteorològiques;

· quant a l’àrea de personal, dóna compte del conveni que se signarà amb el Bisbat per tal que aquest ens pugui contractar la persona que substitueixi el vigilant que properament es jubila i que, en virtut de la nova normativa, no podrà contractar l’Ajuntament;

· encara en relació a personal, informa de l’estat dels treballs de redacció de la Relació de Llocs de Treball;

· pel que fa als pollancres de la Mare de la Font, explica que, abans de procedir a la seva tala, es convocarà a al Grup de Natura del Solsonès, al Centre Excursionista del Solsonès i als grups polítics per fer-los partícips de l’informe que, sobre els mateixos, ha redactat un expert;
· comenta també l’aportació del Fons de Cooperació Local, una aportació que s’havia previst de 150.000,00 € i que s’ha vist reduïda a 60.000,00 €. En aquest sentit, afirma que la Generalitat de Catalunya ha anunciat que la diferència que o s’ha rebut serà retornada a l’Ajuntament en el període màxim de tres anys.
· pel que fa a les entitats locals, dóna compte del conveni de col·laboració que, properament, se signarà amb el Club de Pescadors Esportius de Solsona i comarca, relatiu a millora i ús de la caseta situada al costat del Molí de Foix;

L’alcalde acaba la seva intervenció informant de la campanya de recollida de signatures “Signa un vot per la independència” que preparen l’Associació de Municipis per la Independència i l’Assemblea Nacional Catalana pels dies 22 i 23 de març i en què es demana la utilització de dependències municipals.

15. Precs i preguntes

Francesc Azorín, portaveu del grup municipal de CiU, planteja els precs i preguntes següents:

· ateses les deficiències constatades en el servei de neteja viària durant les darreres festes nadalenques, demana que en propers exercicis i en dates assenyalades, el servei s’incrementi;

La regidora delegada de Medi Ambient, Judit Cardona, explica que el servei deficient fou  degut a l’avaria de la nova màquina netejadora i que va obligar a utilitzar la vella durant uns dies.

· quant a les obres del gas, demana que es reclami a l’empresa constructora que repari els desperfectes que les obres han suposat;

Respon l’alcalde i explica que l’equip de govern ha decidit no concedir noves llicències per a la canalització de gas fins que no s’hagi donat solució als desperfectes ocasionats fins ara.
L'alcalde aixeca la sessió, de la qual, com a secretària, estenc aquesta acta.

La secretària actal.

